**СПИСЪК С НЕОБХОДИМИТЕ ДОКУМЕНТИ ЗА ПРИДОБИВАНЕ НА БЪЛГАРСКО ГРАЖДАНСТВО НА ОСНОВАНИЕ БЪЛГАРСКИ ПРОИЗХОД**

В случай, че документи са издадени от държава, за чийто документи е необходим апостил за Република България, следва да бъде поставен такъв.

Обръщаме внимание, че всички документи следва да имат нотариално заверен превод, извършен от оторизиран преводач и легализирани.

Всички оригинални документи следва да имат нотариално заверени ксерокопия. Това е необходимо за да могат оригиналите да бъдат върнати (при изявено такова желание) след приключване на процедурата по гражданство.

1. Молба от лицето по образец – написана на български език, (Приложение № 1 към Наредба № 1 от 1999 г. за прилагане на Глава пета от Закона за българското гражданство) – 2 екземпляра.
2. Декларация по образец – написана на български език, (съгласно Приложение № 4 към Наредба № 1) - 2 екземпляра.
3. Актуална фотоснимка – паспортен формат – 3 бр.
4. **Оригинал и нотариално заверено копие от акта за раждане, на кандидата** издаден от съответния компетентен орган (нотариално заверени документи, преведени на български език, заверен превод);
5. **Ако майката или бащата са били българи** - оригинал и нотариално заверено копие от акта за раждане на съответния родител, издаден от съответния компетентен орган (нотариално заверени документи, преведи на български език, заверен превод);
6. **Ако бабата или дядото са българи** - оригинал и нотариално заверено копие от акта за раждане на съответното лице, издаден от съответния компетентен орган (нотариално заверени документи, преведени на български език, заверен превод);
7. **Ако прабабата или прадядото са българи** - оригинал и нотариално заверено копие от акта за раждане на съответното лице, издаден от съответния компетентен орган (нотариално заверени документи, преведи на български език, заверен превод).

**ТРЯБВА ДА МОЖЕ ДА СЕ ПРОСЛЕДИ БЪЛГАРСКИЯ ПРОИЗХОД ДО СЪОТВЕТНИЯ ВЪЗХОДЯЩ (НАПРИМЕР - „АПЛИКАНТ –> МАЙКА/БАЩА -> БАБА/ДЯДО -> ПРАБАБА/ПРАДЯДО“. ЗА ТАЗИ ЦЕЛ СЕ ПРЕДОСТАВЯТ ОРИГИНАЛИ И НОТАРИАЛНО ЗАВЕРЕНИ КОПИЯ НА ГОРЕПОСОЧЕНИТЕ ДОКУМЕНТИ СЪС СЪОТВЕТНИТЕ ЗАВЕРКИ И ПРЕВОДИ, Ако има променени фамилии – свидетелства за брак на всички възходящи, откъдето да се вижда променената фамилия след брака (оригинали и копия).**

1. Свидетелство за съдимост от страната, чийто гражданин е апликантът. Ако той пребивава дългосрочно в Република България, в ОАЕ (или в трета държава), представя свидетелство за съдимост и от местните компетентни органи. В свидетелството за съдимост се посочва, че се издава за целите на производството по българското гражданство + копие.
2. Медицински документи, издадени от лекарска консултативна комисия на лечебното заведение, обслужващо лицето по местоживеене, удостоверяващи, че лицето не страда от заболявания по **чл. 61, ал. 1, чл. 146 ал. 1 т. 1 и 2 от Закона за здравето**, както и от предаваните по полов път болести, при липса на ЛКК на съответната районна или областна болница – документът се издава от съответните органи + копие.
3. **Оригинал и нотариално заверено копие от акт за граждански брак (или развод),** нотариално заверени, преведени на български език, заверен превод.
4. Фотокопие на документ, удостоверяващ самоличността на молителя /ПАСПОРТ/-2 бр.
5. Автобиография – 2 екземпляра.
6. Провежда се интервю от длъжностното лице приемащо документите. За интервюто се определя конкретен ден и час. Консулското длъжностно лице разговаря с отделните апликанти поотделно (допуска се присъствие на преводач).

Лицата ненавършили 18 години представят освен собствена автобиография в два екземпляра и автобиография и на двамата родители отново в два екземпляра.

Документите, представени от лицата, в зависимост от чуждата държава, от която произхождат, трябва да отговарят на изискванията на съответните разпоредби на двустранните международни договори или на Конвенцията за премахване на изискването за легализация на чуждестранните публични актове, съставена в Хага на 05 октомври 1961 г., по които Република България е страна, или на Правилника за легализациите, заверките и преводите на документи и други книжа / обн. ДВ, бр.73 от 1958 г., изм .и доп. бр.10 от 1964 г., бр.77 от 1976 г., бр.96 от 1982 г., бр.77 от 1983 г. и бр.103 от 1990 г./, както и да бъдат снабдени с преводи на български език, които се извършват и заверяват по предвидения от Правилника ред.

Подписите се полагат в присъствие на длъжностното лице, приемащо документите.

Консулските служители запазват правото си да поискат и допълнителни документи, в случай на необходимост от допълнителна информация.